**Ծանոթություն Լեհաստանի Հանրապետության տարածքում օտարերկրացիների կացության օրինականության ստուգման իրականացման սկզբունքների և կարգի մասին**

* Ձեռնարկվող գործողությունների իրավական հիմքը՝ 2013թ.-ի դեկտեմբերի 12-ի օտարերկրացիների մասին օրենքը:
* Ձեռնարկվող գործողությունների նպատակը՝ Լեհաստանի Հանրապետության տարածքում օտարերկրացիների մուտք գործելու և կացության պայմաններին վերաբերվող դրույթների պահպանման ստուգումը:

**Օտարերկրացին Լեհաստանի Հանրապետության տարածքում կացության ժամանակահատվածում պարտավոր է ունենալ վավերական ճամփորդական փաստաթուղթ և Լեհաստանի Հանրապետության տարածքում կացության իրավունք տվող փաստաթղթեր, եթե դրանք պահանջվում են:**

1. Պատասխանատու անձը (սպան), ծառայողական վկայականը կամ նույնականացման նշանը ներկայացնելուց հետո, կարող է պահանջել ներկայացնել՝
2. ճամփորդական փաստաթուղթ և Լեհաստանի Հանրապետության տարածքում օտարերկրացուն կացության իրավունք տվող փաստաթղթեր;
3. ծախսերը հոգալու համար անհրաժեշտ ֆինանսական միջոցներ, կապված՝

ա) Լեհաստանի Հանրապետության տարածքում օտարերկրացու կացության ընթացքում իր կարիքները հոգալու հետ;

բ) ծագման կամ բնակության երկիր օտարերկրացու ետ վերադառնալու հետ;

գ) Լեհաստանի Հանրապետության տարածքով օտարերկրացու տարանցիկ ճամփորդության հետ դեպի երրորդ երկրներ, որոնք տվել են մուտքի թույլտվություն;

1. դրամական միջոցներ ստանալու հնարավորությունը հաստատող փաստաթուղթ;
2. աշխատելու, տնտեսական գործունեություն վարելու կամ աշխատանքի կատարումը հանձնարարելու իրավունք տվող փաստաթղթեր;
3. Լեհաստանի Հանրապետության տարածքում կացության նպատակը և պայմանները հաստատող փաստաթղթեր:
4. Եթե Պարոնը/Տիկինը ենթարկվել է ստուգման, ապա Պարոնը/Տիկինը պարտավոր է պատասխանատու անձի (սպայի) պահանջով ներկայացնել վերը նշված փաստաթղթերը, ինչպես նաև դրամական միջոցները կամ այդպիսի միջոցներ ստանալու հնարավորությունը հաստատող փաստաթուղթ, եթե դրանք պահանջվում են:
5. Եթե Պարոնը/Տիկինը չունի որևէ Պարոնի/Տիկնոջ անձը հաստատող փաստաթուղթ, Պարոնի/Տիկնոջ անձը պարզելու նպատակով, Պարոնից/Տիկնոջից կվերցվեն մատնահետքեր:

Մատնահետքերը կարող են վերցվել նաև Շենգեն վիզայի իսկությունը ստուգելու կամ այն ունեցողի անձը պարզելու նպատակով:

Օտարերկրացուց վերցված մատնահետքերի ստուգումն իրականացվում է Վիզաների Տեղեկատվական Համակարգում:

1. Այն դեպքում, երբ ստուգման ժամանակ կպարզվի, որ Պարոնը/Տիկինը օգտվում է այն փաստաթղթից, որը Պարոնը/Տիկինը պարտավոր է եղել հանձնել տվող մարմնին, ապա այդ փաստաթուղթը կառգրավվի: Այդպիսի հանգամանքներում Պարոնը/Տիկինը անվճար կստանա փաստաթղթի առգրավվման փաստը հաստատող տեղեկանք, իսկ փաստաթուղթը կուղարկվի տվող մարմնին:
2. Ստուգումն անց կացնելուց հետո, եթե պարզվի, որ Պարոնի/Տիկնոջ կացությունն անօրինական է, կկազմվի Լեհաստանի Հանրապետության տարածքում օտարերկրացու կացության օրինականության ստուգման արձանագրություն:
3. Արձանագրության բնօրինակը կներկայացվի Պարոնին/Տիկնոջը ստորագրման համար: Այդ գործողությունն իրականացնելուց հետո Պարոնը/Տիկինը կստանա դրա պատճենը:

Եթե Պարոնը/Տիկինը կհրաժարվի ստորագրել արձանագրությունը, այն կազմող պատասխանատու անձը (սպան) Պարոնին/Տիկնոջը կհանձնի դրա կրկնօրինակը, ստորագրված այդ պատասխանատու անձի (սպայի) կողմից:

1. Այն դեպքում, երբ պարզվի, որ՝
2. Պարոնը/Տիկինը գտնվում է Լեհաստանի Հանրապետության տարածքում, չունենալով որևէ իրավական հիմք,
3. իրավասու մարմնի պահանջով Պարոնը/Տիկինը չի ներկայացնում Պարոնին/Տիկնոջը Լեհաստանի Հանրապետության տարածքում կացության իրավունք տվող փաստաթղթեր, եթե դրանք պահանջվում են,
4. իրավասու մարմնի պահանջով Պարոնը/Տիկինը չի ներկայացնում պահանջվող դրամական միջոցներ կամ դրանք ստանալու հնարավորությունը հաստատող փաստաթուղթ,
5. Պարոնը/Տիկինը խուսափում է կացության քարտի, օտարերկրացու համար լեհական ճամփորդական փաստաթղթի, օտարերկրացու անձը հաստատող լեհական փաստաթղթի կամ ՞հանդուրժողական կացության համաձայնություն՞ փաստաթղթի փոխելու կամ վերադարձնելու պարտավորությունից,
6. Պարոնը/Տիկինը չի տեղեկացրել կացության քարտի, օտարերկրացու համար լեհական ճամփորդական փաստաթղթի, օտարերկրացու անձը հաստատող լեհական փաստաթղթի կամ ՞հանդուրժողական կացության համաձայնություն՞ փաստաթղթի կորստի մասին, դրանք կորցնելուց 3 օրվա ընթացքում,
7. Պարոնը/Տիկինը չի կատարել Լեհաստանի Հանրապետության տարածքը լքելու պարտավորությունն այն ժամկետում, որը նշված է Պարոնի/Տիկնոջ վերադարձի պարտավորության մասին որոշման կամ կամավոր վերադարձի ժամկետի երկարաձգման մասին որոշման մեջ,
8. Պարոնը/Տիկինը չի կատարում սահմանված ժամկետում կամավոր վերադարձի ժամկետի երկարաձգման մասին որոշման մեջ նշված մարմնին դիմելու պարտավորությունը,
9. Պարոնը/Տիկինը լքել է կամավոր վերադարձի ժամկետի երկարաձգման մասին որոշման մեջ իր համար նշված բնակության վայրը,
10. Պարոնը/Տիկինը մուտք է գործել Լեհաստանի Հանրապետության տարածք սահմանային փոքր տեղաշարժի շրջանակներում սահմանը հատելու թույլտվության հիման վրա և՝

ա) Պարոնը/Տիկինը գտնվում է սահմանից այն կողմ, որի շրջանակներում թույլտվություն ունեցողն իրավասու է տեղաշարժվելու, կամ

բ) Պարոնը/Տիկինը չի լքել Լեհաստանի Հանրապետության տարածքը այդ թույլտվության մեջ սահմանված կացության ժամկետը լրանալուց հետո,

- Պարոնը/Տիկինը կարող է տուգանվել:

Տուգանքը կարող է կիրառվել պատժի մանդատի /հանձնարարագրի/ ձևով, որը տրվում է տուգանվածին անմիջապես տուգանքը սահմանող պատասխանատու անձի (սպայի) կողմից այն գանձելուց հետո: Այդ դեպքում տուգանքի չափը չի գերազանցի 500 զլ.:

Պարոնը/Տիկինը իրավունք ունի հրաժարվել պատժի մանդատը /հանձնարարագիրը/ ընդունելուց: Այդ դեպքում Պարոնի/Տիկնոջ տուգանման միջնորդությունը կուղարկվի դատարան, որը կարող է սահմանել տուգանք մինչև 5.000 զլ. չափով:

Պատասխանատու անձը (սպան) կարող է տուգանել Պարոնին/Տիկնոջը նաև վերը չնշված այլ խախտումներ թույլ տալու համար:

1. Լեհաստանի Հանրապետության տարածքում Պարոնի/Տիկնոջ կացության օրինականության արձանագրության կազմումը կարող է հիմք հանդիսանալ Պարոնի/Տիկնոջ ձերբակալման և Պարոնի/Տիկնոջ նկատմամբ վերադարձի պարտավորեցման գործով վարույթ հարուցելու համար: